# Арлінгтан (Тэхас)

|  |
| --- |
| Арлінгтан |
| Населены пункт |
|  |
|

|  |
| --- |
|  |
| Сьцяг |

 |
|  Краіна  |  ЗША
 |
|  Штат  |  Тэхас
 |
|  Дата заснаваньня  | 1876 |
|  Кіраўніцтва і ўлада  |
| Mayor of Arlington, Texas[d] | Джым Рос[d] |
|  Геаграфія  |
|  Плошча  |  258,2 км²
 |
|  Вышыня НУМ  |  184 м
 |
|  Часавы пас  | * UTC-6
* UTC-5 (летні час)
 |
|  Каардынаты  | 32°42′18″ пн. ш. 97°07′22″ з. д. |
|  Насельніцтва  |
|  Колькасьць  | * ▲394 266 чал. (1 красавіка 2020)
 |
|  Лічбавыя ідэнтыфікатары  |
|  Тэлефонны код  | 682, 817, 214, 469, 945 і 972 |
|  Паштовы індэкс  | 76001, 76002, 76003, 76004, 76005, 76006, 76007, 76010, 76011, 76012, 76013, 76014, 76015, 76016, 76017, 76018, 76019, 76094 і 76096 |
|  |
|  Сайт  | www.ArlingtonTX.gov |
| Арлінгтан на мапе ЗША ±
Арлінгтан
Арлінгтан
 |

**А́рлінгтан** (па-ангельску: *Arlington*) — места штату Тэхас, ЗША. Паселішча ўваходзіць у склад вялікай аглямэрацыі Далас—Форт-Ўэрту. Паводле перапісу 2020 году, насельніцтва Арлінгтану складала 394 266 чалавек, што робіць яго другім паводле велічыні горадам акругі і трэцім паводле велічыні ў аглямэрацыі. У Арлінгтане працуе буйны дасьледчы Тэхаскі ўнівэрсытэт.

## Гісторыя

Эўрапейскае пасяленьне на тэрыторыі сучаснага Арлінгтану вядомае прынамсі з 1840-х гадоў. Пасьля бітвы 24 траўня 1841 году паміж тэхаскім генэралам Эдўардам Тарантам і індзейцамі паселішча Віладж-Крык у месцы, які сёньня знаходзіцца ў межах Арлінгтану, быў заснаваны гандлёвы пост. Урадлівыя глебы прыцягвалі фэрмэраў, і да канца XIX стагодзьдзя тут ужо дзеілі некалькі сельскагаспадарчых прадпрыемстваў. Арлінгтан быў заснаваны ў 1876 годзе ўздоўж чыгункі. Назву горад атрымаў у гонар Арлінгтанскага маёнтку генэрала Робэрта Эдўарда Лі, якая месьціцца ў акрузе Арлінгтан штату Вірджыніі. Горад разьвіваўся як цэнтар бавоўнаачышчальнай вытворчасьці і сельскай гаспадаркі. Да 1910 году Арлінгтан ужо займеў водазабесьпячэньне, электрычнасьць, прыродны газ, тэлефонную сувязь і дзяржаўную школьную сыстэму.

Мапа Арлінгтану 1926 году.
У 1920-я і 1930-я гады жыцьцё ў Арлінгтане было насычанае, але супярэчлівае. У пачатку 1920-х на Банкгэд-Гайвэй адкрылася чайная заля, якая абслугоўвала падарожнікаў паміж Даласам і Форт-Ўэртам. У канцы 1920-х уласьнікі зьмяніліся, а будынкі таемна ператварылі на казіно. Гісторыкі называюць гэтае месца «Вэгасам да Вэгасу», бо тут былі пабудаваныя тунэлі і таемныя пакоі дзеля хаваньня нелегальнага азартнага бізнэсу падчас паліцэйскіх аблаваў. Аднак рэстаран працягваў працаваць як легальнае прыкрыцьцё. Да 1925 году насельніцтва Арлінгтану ацэньвалася ў 3031 чалавека, што было значна меншым за Далас і Форт-Ўэрт. У час, калі ЗША далучыліся да хаўрусьнікаў у Другой сусьветнай вайне, многія сем’і з усяго Тэхасу пераехалі ў Арлінгтан у пошуках працы. Яшчэ да вайны насельніцтва гораду перавысіла 4 тысячы чалавек. Вайна дала моцны штуршок вытворчасьці ў Тэхасе, а Арлінгтан апынуўся паміж двума буйнымі цэнтрамі аэракасьмічнай інжынэрыі, то бок Даласам і Форт-Ўэртам.

Вялікая індустрыялізацыя пачалася ў 1954 годзе з адкрыцьцём аўтамабільнага заводу General Motors. Аўтамабільная і аэракасьмічная вытворчасьць зрабілі Арлінгтан адным з гарадоў з найвышэйшымі тэмпамі росту насельніцтва ў ЗША ў час паміж 1950–х і 1990-х гадоў. Арлінгтан стаў адным з хуткаросьлых прадмесьцяў эпохі па вайне. Паводле перапісаў насельніцтва паселішча павялічылася ад 7692 чалавек у 1950 годзе да амаль 374 000 чалавек у 2011 годзе. Мэр Том Вандэргрыф кіраваў горадам з 1951 па 1977 гады ў час буяньня эканомікі места. У кастрычніку 2019 году Арлінгтан быў абраны сярод некалькіх буйных гарадоў ЗША як месца для Нацыянальнага музэю мэдаля гонару коштам 150 млн даляраў. Адкрыцьцё ўстановы адбылося ў 2025 годзе.

## Крыніцы

## Вонкавыя спасылкі

* Афіцыйны сайт.